作者：晁补之
词牌/韵律：洞仙歌

paragraphs: 花恨月恼。
更夏有凉风，冬轩雪皎。
闲事不关心，算四时皆好。
从来又说，春台登览，人意多同，常是惜、春过了。
须痛饮，莫放欢情草草。
年少。
尚忆瑶阶，得隽寻芳，骖驔东城，适见垂鞭，酕醄南陌，又逢低帽。
莺花荡眼，功名满意，无限嬉游，荣华事、如梦杳。
伤富贵浮云，曾萦怀抱。
为春醉倒。
愿花更好。
春休老。
开口笑。
占醉乡、莫教人到。